《偈颂九十三首 其七十二》
宋代·释梵琮

新年已十日，十日在家乡。到家一句子，哑子吃生姜。

眉毛上𨁝跳，鼻孔里论量。针小眼大，尺短寸长。

云霞飞片片，流水自茫茫。剪断五色线，补作春衣裳。

知有者全身披搭，不知有者且莫轻狂。莫莫莫莫，老僧与汝安心方。

雪消春自至，事过心清凉。

作者简介：释梵琮，号率庵。宁宗嘉定十二年（一二一九）住庆元府仗锡山延胜禅院。理宗绍定元年（一二二八）住南康军云居山真如禅院。为南岳下十七世，佛照德光禅师法嗣。有了见编《云居率庵和尚语录》一卷，收入《续藏经》。事见《语录》。　释梵琮诗，以辑自《语录》者及《语录》中单编的诗合编为一卷，辑自他书者附于卷末。